ผัวเก่าหึงหวงบุกแทงอดีตเมียตายคาที่นอน ผัวใหม่สาหัส สยองคืนลอยกระทง
ภาพจากตำรวจ สภ.พระพรหม,สาวเมืองคอนและผัวใหม่กลับจากเที่ยวลอยกระทง เจอผัวเก่าซุ่มรอบุกถีบประตู ชักมีดแทงยับฆ่าหมกที่นอน ส่วนผัวใหม่โดนแทงที่ท้องอาการสาหัส ตร.คาดปมสังหารมาจากความหึงหวงขอคืนดีไม่ได้,เมื่อเวลา 00.20 น. วันที่ 23 พ.ย.2561 ร.ต.อ.วีรพงษ์ ขุนรัตน์ รอง สว.(สอบสวน) สภ.พระพรหม จ.นครศรีธรรมราช ได้รับแจ้งเหตุคนถูกฆ่าตาย เหตุเกิดที่ขนำไม่มีเลขที่ ท้องที่หมู่ 9 ต.ท้ายสำเภา อ.พระพรหม จึงรายงานให้ผู้บังคับบัญชาทราบ พร้อมด้วย พ.ต.อ.สมโชค จันทรมณี ผกก. พ.ต.ท.ธวัชชัย หมื่นพันธุ์ชู รอง ผกก.ป. พ.ต.ท.พงษ์ศักดิ์ หนูรุ่น รอง ผกก.(สอบสวน) พ.ต.ท.สุจินต์ รัตนพันธ์ รอง ผกก.สส. พ.ต.ท.ไกรกฤต แขกเพ็ง สวป. พ.ต.ท.ชัยสิทธิ์ ทองมี สว.สส. แพทย์เวร รพ.พระพรหม รุดไปที่เกิดเหตุ,ที่เกิดเหตุเป็นขนำหลังเล็กที่สร้างด้วยอิฐบล็อก ตั้งอยู่ท้ายสวนผลไม้ บนเบาะที่นอนที่ปูอยู่บนพื้นปูน ในขนำพบศพ น.ส.สายฝน มณีโสตร์ อายุ 21 ปี ชาวบ้าน หมู่ 9 ต.ท้ายสำเภา อ.พระพรหม นอนตายจมเลือดในสภาพนอนหงาย ผู้ตายอยู่ในชุดสวมเสื้อยืดแขนสั้นคอปกสีน้ำเงิน นุ่งกางเกงขายาวสีดำ มีบาดแผลถูกแทงด้วยมีดเข้าที่ลำคอ 2 แผล ไหปลาร้าด้านซ้าย 1 แผล ใต้ราวนมซ้าย 3 แผล คมมีดตัดขั้วหัวใจ ,ที่เกิดเหตุพบร่องรอยการต่อสู้ มีโทรศัพท์มือถือของผู้ตายตกอยู่ 1 เครื่อง ข้างๆ ขนำ มีรถจักรยานยนต์ฮอนด้าคลิก สีดำแถบขาว ทะเบียน 1 กม 3365 นครศรีธรรมราช จอดอยู่ และทราบว่ามีผู้ได้รับบาดเจ็บ 1 ราย ได้รับการช่วยเหลือจากชาวบ้านนำส่งรพ.มหาราชนครศรีธรรมราช ก่อนหน้าที่ตำรวจจะไปถึงที่เกิดเหตุ ทราบชื่อคือ นายกิตติพงศ์ บุญประกอบ อายุ 28 ปี ได้รับบาดเจ็บถูกแทงเข้าที่หน้าท้อง หน้าอก และชายโครงซ้าย รวม 5 แผล บาดเจ็บสาหัส,สอบสวนทราบว่า ก่อนเกิดเหตุ น.ส.สายฝนผู้ตายและแฟนหนุ่ม คือนายกิตติพงศ์ พากันไปเที่ยวงานประเพณีลอยกระทงในตัวเมืองนครศรีธรรมราช หลังงานเลิกพากันขี่รถจักรยานยนต์กลับมาพักที่ขนำที่เกิดเหตุ ขณะที่ทั้งคู่นอนอยู่ในขนำ ได้มีคนร้ายบุกถีบผลักประตูเข้าไป ใช้มีดจ้วงกระหน่ำแทง น.ส.สายฝนและนายกิตติพงศ์อย่างบ้าคลั่ง เป็นเหตุให้ น.ส.สายฝนเสียชีวิตในที่เกิดเหตุ และนายกิตติพงศ์ได้รับบาดเจ็บสาหัส  ก่อนที่คนร้ายจะขี่รถจักรยานยนต์ที่จอดซุ่มไว้ข้างขนำหลบหนีไป,พ.ต.อ.สมโชค จันทรมณี ผกก.สภ.พระพรหม กล่าวว่า ปมเหตุการณ์บุกสังหาร น.ส.สายฝนในครั้งนี้ มาจากเรื่องชู้สาว น.ส.สายฝนผู้ตายมีอาชีพรับจ้าง เป็นลูกจ้างคัดผลมังคุดของพ่อค้าค้าส่งมังคุด ที่มาเปิดกิจการรับซื้อมังคุดจากเกษตรกรชาวสวนอยู่ในอำเภอพระพรหม,สอบสวนทราบว่า ก่อนหน้านี้ราว 2 ปีเศษ น.ส.สายฝนได้อยู่กินฉันสามีภรรยา แต่ไม่ได้จดทะเบียนสมรส กับนายอัษฎาวุฒิ ศรีอุทัย อายุ 20 ปี หนุ่มลูกจ้างสวนผัก อยู่บ้านเลขที่ 263/1 หมู่ 2 ต.ท่าเรือ อ.เมืองนครศรีธรรมราช แต่ปรากฏว่าในช่วงหลังทั้งคู่มีปัญหากัน ฝ่ายหญิงจึงได้บอกเลิก และเลิกราการใช้ชีวิตคู่กับนายอัษฎาวุฒิมาราว 6 เดือน น.ส.สายฝนได้มาพบรักใหม่กับนายกิตติพงศ์คนเจ็บ ซึ่งเป็นลูกจ้างคัดผลมังคุดที่เดียวกัน และตกลงปลงใจคบหาอยู่กินกันฉันสามีภรรยากันเมื่อราว 2 เดือนที่ผ่านมา โดยกันมาพักอาศัยที่ขนำที่เกิดเหตุ ซึ่งเป็นขนำในสวนผลไม้ของญาติ น.ส.สายฝน,อย่างไรก็ตาม แม้ว่าทางฝ่ายหญิงจะเลิกราไปแล้ว แต่ทางนายอัษฎาวุฒิสามีเก่า ยังตามมาง้อขอคืนดี และมีการทะเลาะวิวาทกันก่อนหน้านี้มา 3–4 ครั้ง แต่ฝ่ายหญิงยืนกรานไม่ขอกลับไปคืนดีด้วย ทั้งนี้จากการสอบพยานที่เกี่ยวข้อง การตรวจสอบภาพวงจรปิดตามจุดต่างๆ ที่คนร้ายขี่รถจักรยานยนต์มาก่อเหตุ และหลบหนี มีพยานหลักฐานชัดเจนว่าผู้ก่อเหตุคือ นายอัษฎาวุฒิสามีเก่า โดยก่อนเกิดเหตุได้มาจอดรถจักรยานยนต์ซุ่มอยู่ในมุมมืดข้างขนำ รอจน น.ส.สายฝนและนายกิตติพงศ์กลับจากเที่ยวงานลอยกระทง บุกเข้าไปก่อเหตุสยองแล้วหลบหนีไป,จนท.คาดว่าจะสามารถขออนุมัติศาลจังหวัดนครศรีธรรมราชออกหมายจับผู้ก่อเหตุรายนี้ได้ภายใน 1–2 วันนี้ และจะได้เร่งติดตามตัวมาดำเนินคดีตามกฎหมายต่อไป.
สาวเมืองคอนและผัวใหม่กลับจากเที่ยวลอยกระทง เจอผัวเก่าซุ่มรอบุกถีบประตู ชักมีดแทงยับฆ่าหมกที่นอน ส่วนผัวใหม่โดนแทงที่ท้องอาการสาหัส ตร.คาดปมสังหารมาจากความหึงหวงขอคืนดีไม่ได้
ผัวเก่าแทงผัวใหม่,ผัวเก่าแทงเมียตาย,หึงหวง,นครศรีธรรมราช,สภ.พระพรหม,ข่าวทั่วไป